32003R1298
L 184/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1298/2003 НА КОМИСИЯТА
от 22 юли 2003 година
относно допълнение на приложението към Регламент (ЕО) № 2400/96 за вписването на някои означения в „Регистър на защитените наименования за произход и защитените географски указания“, предвиден с Регламент (ЕИО) № 2081/92 на Съвета за защита на географските указания и на наименованията за произход на селскостопанските и хранителните продукти „Φοινίκι Λακωνίας“ (Finiki Lakonias)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 806/2003 (2), и по-специално член 6, параграфи 3, 4 и 5 от него,
като има предвид, че:
(1)
Съгласно член 5 от Регламент (ЕИО) № 2081/92 Гърция е предала на Комисията заявка за регистрация на означението „ΦΟΙΝΙΚΙ ΛΑΚΩΝΙΑΣ“ (Finiki Lakonias) като наименование за произход.
(2)
Съгласно член 6, параграф 1 от посочения регламент бе установено, че заявката съответства на този регламент, и по-специално, че съдържа всички елементи, предвидени в член 4 от него.
(3)
След публикуването в Официален вестник на Европейските общности (3), на Комисията бе предадена декларация за възражение от Италия по смисъла на член 7 от посочения регламент. Тази декларация за възражение, отнасяща се до разпоредбата на спецификацията, която разрешава бутилиране извън определената географска зона, не беше преценена като допустима по смисъла на член 7, параграф 4 от Регламент (ЕИО) № 2081/92, тъй като не доказва неспазването на условията, визирани в член 2 от посочения регламент. Никаква друга декларация за възражение не беше изпратена до Комисията по отношение на означението Φοινίκι Λακωνίας (Finiki Lakonias) след публикуването му в Официален вестник на Европейските общности.
(4)
Това означение следва да бъде вписано в „Регистър на защитените наименования за произход и защитените географски указания“ и следователно да бъде защитено в Общността като защитено наименование за произход.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 1291/2003 (5);
(6)
Мерките, предвидени в настоящия регламент, отговарят на становището на Комитета, създаден съгласно член 15 от Регламент (ЕИО) № 2081/92,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означението, фигуриращо в приложението към настоящия регламент и това означение се вписва в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92, като защитено наименование за произход (ЗНП).
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юли 2003 година.